Supplerende oplysninger - Samling af alle besvarelser

Besvarelserne vedrører Forstærkningsledning - Tølløse-Kirke Såby.

Bygherre er Evida Service A/S.

Tabellen indeholder supplerende oplysninger fra bygherre.

|  |  |  |  |
| --- | --- | --- | --- |
| Nr. | Beskrivelse | Modtagelsesdato | Besvarelse |
| 1 | Kan bygherre bekræfte, at der ikke fældes træer i forbindelse med krysning af markskel, eller på andre dele af projektet? | 26. september 2024 | Der kan være behov for fældning af 1-2 yngre allétræer ved indkørslen til Landevejen 41, 4060 Kirke Såby. |
| 2 | Kan bygherre bekræfte, at der ikke nedbrydes levende hegn i forbindelse med krydsning af markskel? | 26. september 2024 | Der nedbrydes ikke passager i levende hegn, som forhindrer hasselmusens færden. |
| 3 | Kan I oplyse de forventede dimentioner på kabelgraven? | 28. november 2024 | Kabelgravens udformning fremgår af projektbeskrivelsesns figur 3. Da der er tale om en 10" ledning, er bundbredden af graven 65 cm og ca. 1,65 i toppen, da rørgraven etableres med "anlæg". Graven bliver ca. 1,5 m dyb. |
| 4 | Hvor lang tid står de enkelte boregruber maksimalt åben? | 28. november 2024 | Som udgangspunkt graves borehullerne dagen før boringen, og tildækkes efter boringen, så det vil sige ca.1-4 dage afhængigt af boringens varighed. Borehullet er ikke stort, så det kan afskærmes med paddehegn/køreplader, hvis det står åbent over natten. |
| 5 | Hvor meget boremudder forventes det, at der kan frigives ved et blow-out i hhv. vandløb og terrastrisk natur, og hvor hurtigt forventes det, at udslippet at kunne inddæmmes? | 28. november 2024 | I Elverdams Å vil der worst-case kunne figives 0-4 m3 vurderet ud fra boringens længde og dybde i forhold til vandløbet. Det vil aldrig være hele boringens boremuddermængden , der siver ud gennem et blow-out, da det kun er overtrykket i boregangen, sammenholdt med den længde af boregangen, der ligger højere end vandløbsbunden/blow-outet.  På terræn, vil der i dette projekt være tale om mindre mængder, da boregangen ligge nærmere terrænniveau.  Blowoutet vil kunne visuelt og mekanisk kunne registreres så snart blowoutet starter, hvorefter beredskabsplanen kan følges. Der vil stå slamsuger klar ved boringerne, 6så beredskabsplanen kan iværksættes med det samme dvs. at blowoutet kan inddæmmes inden for 0-30 minutter. |
| 6 | Kan en evt. indsats ved blow-out ifm. UB7 håndteres fra vejen, så der ikke skal køres i §3-naturen? | 28. november 2024 | Ja, der kan placeres slamsuger ved vejen, med lange sugeslanger, som til fods kan trækkes over arealerne, frem til et potentielt blowout. Derved undgås maskinel kørsel i naturområderne. |
| 7 | Pålægges det samme servitutbælte både på strækninger med åben grav og underboringer? | 28. november 2024 | Som udgangspunkt ja.  Der kan dog være tilfælde, hvor ledningen lægges i vejareal. I vejarealer tinglyses der ikke servitut omkring ledingen, da vi ligger efter gæsteprincippet i vejarealer. Vejene krydses med styret underboring. |
| 8 | Kan I oplyse, hvor lang tid grundvandspejlet typisk sænkes ifm. midlertidige grundvandssænkninger? | 28. november 2024 | Hvis det er nødvendigt, vil grundvandssænkning foregå ca. en dag forud for arbejdet. Det vil ofte være omkring borehuller, eller "tie-in-huller", hvor man svejser delstrækninger sammen nede i hullet. Derfor vil der typisk også være tale om meget lokal grundvandssænkning., inden for 10x10 m. |
| 9 | Vurderer bygherre, at der er risiko for okkerudvaskning i de to lavbundsjorde som krydses? Og hvorfor/hvorfor ikke? | 28. november 2024 | I okker-kritiske områder vil grundvandsfjernelse ske med dykpumpe, hvor vandet ledes ud på de omliggende marker. Her vil okkeren iltes og udfældes lokalt, hvorved det ikke længere er til skade for omgivelserne. Vandet vil ikke udledes nærmere en 25 m til natur og vandløb eller med fald til recipient, så der er risiko for afløb af overfladevand. Okker vil derfor ikke påvirke vandløbet eller områdets natur og arter.  Skal der fjernes tilsivende grundvand, hvor der er risiko for at det bortpumpede vand, løber direkte til naturområder eller vandløb, gennemføres foranstaltninger for at forhindre dette, evt. i form af bortpumpning med slamsuger eller nedsivning over evt. halmballe eller andet filter. Dermed kan risiko for okkerudvaskning udelukkes. |
| 10 | Er der vurderet på risiko for oxidering af jordlag? | 28. november 2024 | Projektet vurderes ikke at påvirke områdets grundvandspejl, da det vand der bortledes fra evt., tørholdelse af rørgrave og boregruber, bortledes til nedsivning inden for samme lokale grundvandsmagasin som det kom fra.  Grundvandsspejlet vil naturligt variere afhængigt af større regnvejrshændelser, samt våde og tørre perioder. Den kortvarige og meget lokale tørholdelse af boregruber, vurderes ikke at overskride den naturlige variation i grundvandsspejlet, så dermed vurderes projektet ikke at kunne medføre en oxidering af jordlag, ud over den naturlige variation. |
| 11 | Supplerende beskrive se af UB 5. | 27. januar 2025 | Vandløbet er rørlagt i krydsningspunktet, hvilket er bekræftet ved en fysisk besigtigelse.  Vandløbet krydses med en underboring, uagtet at vandløbet er rørlagt i krydsningspunktet.  En underboring af den rørlagte strækning påvirker ikke vandløbet, fordi rørlægningen ikke påvirkes af underboringen. Underboringen kan dermed ikke udgøre en fysisk påvirkning af vandløbet, og der er ingen risiko for at påvirke de nedstrøms-liggende vandområder.  Hverken vandløb, brinker, vandløbsbund eller de omkringliggende naturtypers flora og fauna påvirkes, når det rørlagte vandløb. |
| 12 | Supplerende beskrive se af UB 10. | 27. januar 2025 | Vandløbet er rørlagt i krydsningspunktet.  Vandløbet krydses med en underboring, uagtet at vandløbet er rørlagt i krydsningspunktet.  En underboring af den rørlagte strækning påvirker ikke vandløbet, fordi rørlægningen ikke påvirkes af underboringen. Underboringen kan dermed ikke udgøre en fysisk påvirkning af vandløbet, og der er ingen risiko for at påvirke de nedstrøms-liggende vandområder.  Hverken vandløb, brinker, vandløbsbund eller de omkringliggende naturtypers flora og fauna påvirkes, når det rørlagte vandløb underbores |
| 13 | Kan bygherre bekræfte at det maksimale sandforbrug er 1.100 m3. Det er lidt højt i forhold til andre projekter, men tænker det afhænger af jordbundsforholdenen? | 2. februar 2025 | Det kan bekræftes og det er korrekt forstået. |
| 14 | Er det oplyste resurseforbrug ifm. underboringerne stadig korrekt? | 2. februar 2025 | Den samlede længde af underboringer er justeret en anelse, derfor skal tallene justeres en anelse. Ændringen er gået fra en total-længe underboring på 975 m (dec-23) til 1083 m (jan-25), det betyder en lille justering.    Vand til boremudder ca.                    270 m3 (249L/m) Bentonit ca.                                          6,7 tons (6,2 kg/m)  Additiver                                               0-1 % af den samlede mængde bentonit+vand |
| 15 | Bemærkning ift. de genbesøgte vandområdeplaners betydning for projektet, | 6. februar 2025 | I Elverdams Å, har nogle af kvalitetselementerne har ændret status. Bygherre kan bekræfte, at der ved normal drift ikke sker en påvirkning af de enkelte kvalitetselementer i forbindelse med underboringen, da boremudder ikke kommer i kontakt med overfladevand under normal drift.    I en uheldssituation vil der kunne sive boremudder ud i vandløbet. Hvis det sker vil boremudderen, som det fremgår af afsnit 3.2.2 i projektbeskrivelsen, blive inddæmmet og fjernet.  Evida vil sætte krav til entreprenørerne om at de ikke kan anvende borekemikalierne XAN-BORE, Hydraul-EZ , som er omfattet af DHI-risikovurderingen, fordi miljøkvalitetskravet  for zink i overfladevand er overskredet. Dermed kan Evida bekræfte at hvis der sker et blow out i vandløbet, sker der ikke en påvirkning af de enkelte kvalitetselementer. |